Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: önkormányzatokról szóló 1990. évi LXV. törvény 16. § (1) bekezdése pedig előírja, hogy „a képviselő-testület a törvény által
Paragraph Index: 1217

(1) bekezdésében foglaltak szerint a bérlő — ugyancsak a bérbeadóval kötött megállapodás alapján — átalakíthatja, korszerűsítheti a lakást. A felek megállapodásának azt is tartalmaznia kell, hogy „a munkák elvégzésének költségei melyik felet terhelik”. Az Ör. 5. § (2) bekezdése és az Lt. 52. § (2) bekezdése összevetése alapján az Alkotmánybíróság úgy ítélte meg, hogy a Tolna Megyei Közgyűlés az Lt. sérelmével, a törvényi előírásoknál szűkebb körben tette lehetővé az önkormányzati lakás vételára mértékének megállapításánál a forgalmi érték csökkentését. A rendeltetésszerű használatra való alkalmasság érdekében végzett javítások, felújítások ugyanis a bérleti jogviszony keletkezésénél merülnek fel; e költségek értelemszerűen nem foglalhatják magukban a bérleti jogviszony tartama alatti átalakítások, korszerűsítések ellenértékét. Az Lt. kötelező érvényű, az önkormányzati jogalkotásnál mellőzhetetlen rendelkezése viszont a bérlő valamennyi, a lakásra fordított és meg nem térített értéknövelő beruházásának összegét a forgalmi értéket csökkentő tényezőként határozza meg. Mindezek alapján az Alkotmánybíróság az e határozata indokolásában már kifejtettek szerint az Ör. 5. § (2) bekezdését is törvényellenesnek minősítette és megsemmisítette.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes